CELEX: 32006R0927
Language: sl
Date: 2006-06-22 00:00:00
Title: Uredba Komisije (ES) št. 927/2006 z dne  22. junija 2006  o sprostitvi posebne rezerve za prestrukturiranje iz člena 1(4) Uredbe Sveta (ES) št. 1788/2003

23.6.2006   
            
            
               SL
            
            
               Uradni list Evropske unije
            
            
               L 170/12
            
         
      UREDBA KOMISIJE (ES) št. 927/2006
   z dne 22. junija 2006
   o sprostitvi posebne rezerve za prestrukturiranje iz člena 1(4) Uredbe Sveta (ES) št. 1788/2003
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1788/2003 z dne 29. septembra 2003 o uvedbi dajatve v sektorju mleka in mlečnih proizvodov (1) in zlasti člena 1(4) Uredbe,
   ob upoštevanju naslednjega:
   
               (1)
            
            
               Člen 1(4) Uredbe (ES) št. 1788/2003 določa posebno rezervo za prestrukturiranje za Češko, Estonijo, Latvijo, Litvo, Madžarsko, Poljsko, Slovenijo in Slovaško, ki se sproti s 1. aprilom 2006 za toliko, kolikor se poraba mleka in mlečnih proizvodov na kmetijah v vsaki od teh držav zmanjša od leta 1998 ali 2000, odvisno od države.
            
         
               (2)
            
            
               V skladu s členom 1(4) Uredbe (ES) št. 1788/2003 so Češka, Estonija, Latvija, Litva, Madžarska, Poljska, Slovenija in Slovaška Komisije predložile poročilo s podrobnimi rezultati in trendi sedanjega procesa prestrukturiranja v sektorju mleka in mlečnih proizvodov v navedenih državah in zlasti rezultati preusmeritve od proizvodnje za porabo na kmetiji k proizvodnji za trg.
            
         
               (3)
            
            
               V skladu z navedenimi poročili so vse zadevne države članice izkazale zmanjšanje porabe mleka in mlečnih proizvodov na kmetijah.
            
         
               (4)
            
            
               Razpoložljivi statistični podatki pokažejo, da narašča delež proizvodnje mleka, ki se trži prek oddaje, in zmanjšuje delež, ki se neposredno prodaja.
            
         
               (5)
            
            
               Zato je ustrezno sprostiti posebne rezerve za prestrukturiranje za Češko, Estonijo, Latvijo, Litvo, Madžarsko, Poljsko, Slovenijo in Slovaško ter omogočiti, da se v okviru nacionalne referenčne količine države dobljene količine dodelijo za oddajo.
            
         
               (6)
            
            
               Ukrepi, predvideni s to uredbo, so skladni z mnenjem Upravljalnega odbora za mleko in mlečne proizvode –
            
         SPREJELA NASLEDNJO UREDBO:
   Člen 1
   Posebna rezerva za prestrukturiranje iz člena 1(4) Uredbe (ES) št. 1788/2003 se sprosti za Češko, Estonijo, Latvijo, Litvo, Madžarsko, Poljsko, Slovenijo in Slovaško. Sproščene količine so navedene v Prilogi k tej uredbi.
   Člen 2
   Količine, navedene v Prilogi, se vključijo v nacionalno rezervo, kakor predvideva člen 14 Uredbe (ES) št. 1788/2003, in se uporabljajo za oddajo.
   Člen 3
   Ta uredba začne veljati na dan po objavi v Uradnem listu Evropske unije.
   Uporablja se od 1. aprila 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. junija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 123. Uredba, kakor je bila spremenjena z Uredbo (ES) št. 2217/2004 (UL L 375, 23.12.2004, str. 1).
   
      PRILOGA
      
                  (v tonah)
               
            
                  Država članica
               
               
                  Količine posebnih rezerv za prestrukturiranje
               
            
                  Češka
               
               
                  55 788
               
            
                  Estonija
               
               
                  21 885
               
            
                  Latvija
               
               
                  33 253
               
            
                  Litva
               
               
                  57 900
               
            
                  Madžarska
               
               
                  42 780
               
            
                  Poljska
               
               
                  416 126
               
            
                  Slovenija
               
               
                  16 214
               
            
                  Slovaška
               
               
                  27 472